BTLA812OMA Görög-római mitológia, ea, szóbeli vizsgával (1-2. év latin szak):

Az előadás célja az antik kultúrában meghatározó szerepet játszó istenvilág, mítoszok, hőstörténetek megismertetése, ami nélkülözhetetlen feltétel a kor irodalmi és képzőművészeti alkotásainak megértéséhez.

1. A mítosz fogalma, eredete, fejlődése és jelentősége az emberi civilizáció kialakulásában. Vallás és mítosz viszonya. A mitológia irodalmi, képzőművészeti és régészeti forrásai, kutatásának módszerei és irányzatai.

2. A világ keletkezése (kozmogónia) és az istenek születése (theogónia): Titánok, Gigasok.

3. Az olymposi rend kialakulása.

4-6. A 12 olymposi isten: feladatköreik és legfontosabb mítoszaik. A róluk szóló leírások (Hésiodos, Ovidius, Apollodóros), leggyakoribb görög és latin jelzőik; ábrázolási típusaik és jellemző attribútumaik.

7. Zeus és leszármazottai.

8. Hadés-Persephoné, Dionysos történetei.

9-10. Héraklés élettörténete és 12 munkája.

11. Théseus és Perseus történetei.

12. Thébai mondakör.

13. Trójai mondakör: a fontosabb hősök és események, a róluk szóló irodalmi művek és képzőművészeti alkotások.

14. Az antik mitológia hatása a kereszténységre, az európai irodalomra és képzőművészetre.

Ajánlott irodalom

Richard Buxton: A görög mitológia világa. Bp. 2004.

Malcolm Day: A klasszikus mitológia 100 alakja. Bp. 2007.

Kerényi Károly: Görög mitológia. Bp. 1977

G. S. Kirk: A mítosz. Holnap Kiadó, Bp. 1993.

Trencsényi Waldapfel Imre: Mitológia. Bp. 1974.

Antik művészet I. féléves tematikája (PhD kurzus):

I. Görög művészet (Kr.e. 1. évezred elejétől a Kr.e. 4. századig)

1. Geometrikus művészet kora (Kr.e. 10. sz.-8. sz.).

 Épületmaradványok, a vázadíszítés kialakulása és motívumai, sírvázák.

2. Orientalizáló művészet kora (Kr.e. 7. sz.).

 Nagyszobrászat kialakulása, bronzöntés, elefántcsont faragás, ötvösség, vázafestés.

3. Archaikus kor (Kr.e. 7. sz. végétől 480-ig).

 Építészet: kultuszközpontok kiépítése; dór, ión oszloprend jellemzői.

 Szobrászat: kurosz és koré szobrok, állatábrázolások; domborművek templomokon, szoborbázisokon és sírtáblákon. Magna Graecia-i metópék.

 Vázafestészet: Francois-váza, Exekiasz, vörösalakos technika.

 4. Korai klasszikus művészet: a szigorú stílus (Kr.e. 480-455).

 Szobrászat: Kritiosz-ifjú, Delphoi kocsihajtó, Zsarnokölők, Szomorkodó Athéné, Artemiszion-foki Poszeidón; Aiginai Aphaia és Olümpiai Zeusz templom szobrászati díszei. Ludovisi-trón. Themisztoklész portréja.

 Építészet: a dór kanón: Zeusz temploma; Magna Graecia templomai.

5. Érett klasszikus művészet: Periklész kora (Kr.e. 455-430).

 Szobrászat: riacei bronzok, Mürón, Pheidiasz, Polükleitosz, Krészilasz.

 Építészet: a Parthenón és szobrászati díszítése: metópék, fríz, oromcsoportok, Athéné-szobor. Propülaia.

 Pheidiasz Olümpiában.

 Festészet: fehéralapos technika.

6. Késői klasszikus művészet és a klasszikus stílus felbomlása (Kr.e. 430-330).

 a) A klasszikus művészet kisugárzása

 Az akropoliszi építkezések: Niké temploma, Erechtheion. Phigaliai Apollón templom. Szobrászati díszeik.

 Szobrászat: síremlékek, portré, Paioniosz.

 Festészet: enkausztikus technika.

 b) Új utak keresése

 Építészet: Epidaurosz: színház, tholosz; magánház; Mauszóleion.

 Szobrászat: Praxitelész, Szkopasz, Lüszipposz, Leocharész, portrék, tanagra figurák.

 Fetészet: apuliai vázák, perspektíva. Mozaik.

Ajánlott szakirodalom:

Castiglione László: Görög művészet. Bp. 1968.

Németh György–Ritoók Zsigmond–Sarkady János–Szilágyi János György: Görög művelődéstörténet. Bp. 2006.